**Lehola mõis**, ka Kulna mõis (saksa keeles *Lehhola*) oli rüütlimõis Keila kihelkonnas Harjumaal, tänapäeva Lehola küla lähedal Lääne-Harju vallas Harju maakonnas.

Lehola mõisa valitsejamaja
Lehola mõisa viinavabrik
Praktiliselt kogu mõisakompleks on kultuurimälestisena muinsuskaitse all. Kasutusel on praegu ainult 2 hoonet: Lehola mõisa valitsejamaja (viimastel aastatel restaureeritud) ja Lehola mõisa viinavabrik. Mõisakeskuse kujunduslikuks eripäraks on Lehola mõisa park, mis ei asu mõisa taga, vaid sellest paremal. Samuti Lehola mõisa sepikoda, millelaadseid on Lääne-Harjumaal vähe säilinud. 

Lehola mõisa sepikoda

Ajalugu kuni sundvõõrandamiseni
-------------------------------

Mõisa asutas 1626. või 1627. aastal Casper Krämer (circa 1580 – circa 1665), kui tema isa Rootsi kuningliku kammerhärra Soomes ja Rootsi Eestimaa ning Ingerimaa kammerhärra Nils Jönssoni pärand (Ohtu ja Lehola) jagati tema poegade Johann ja Caspar Nilssoni vahel, kellest viimane sai oma valdusse Kulna ja Lehola küla. Peatselt rajas viimane Lehola küla maadele oma eluaseme, mida on mõisana nimetatud juba samal, 1627. aastal. 1652. aastal aadeldati Johann ja Krämerid introdutseeriti tituleerimata aadlisuguvõsana perenimega Tallberg nr 1757 all Rootsi rüütelkonda. 1662. aastal ka nende onupojad Johann ja Peter aadeldati ja 1664. aastal introdutseeriti Krämerid vabahärrasuguvõsana rootsipärase perekonnanimega Cremer nr 713 all Rootsi rüütelkonda. 

Casper Krämerile kuulusid ka Koikla mõis Karja kihelkonnas Saaremaal Casperi poeg Niclas (Claus) Krämer (aadeldatult von Kraemer) tegutses Saaremaal, Koikla ja Kudjape mõisnik, Saaremaa maanõunik, Kuressaares, oli 1679. aastast Kuresaare bürgermeister ja 1691. aastal aadeldati ja introdutseeriti Rootsi rüütelkonda nr 1959 all kui von Kræmer.

Rootsi aja lõpul mitu omanikku vahetanud mõis immiteeriti vabahärra Otto Schedingi võlgade katteks 18. juunil 1707 Tallinna magistraadile. Pärast Põhjasõda, 1726. aastal siirdus mõis Tallinna bürgermeistri Joachim Gerneti ja Gernetite perekonna valdusse, kelle kätte jäi see kuni 1897. aastani. Siis omandas mõisa Woldemar Kirschbaum.

Alates 27. septembrist 1910 kuulus mõis prantsuse juurtega Girard de Soucantoni paruniperekonnale. Parun Edmund Girard de Soucanton müüs mõisa 14. aprillil 1917 sõlmitud lepingu alusel 250 000 rubla eest kahe eestlase kaasomandisse. Üks ostjaist oli Keila talupoeg August Busch ja teine agronoom Eduard Laur. Neilt kahelt mõis Maaseaduse alusel ka sundvõõrandati ning kinnistati 6. veebruaril 1926 Eesti Vabariigi nimele.

Mõisakompleks
-------------

### Peahoone

Ühekorruseline poolkelpkatusega kivist Lehola mõisa peahoone kerkis mõisa hoonete keskele 18. sajandi teisel poolel, kui omanikuks oli aadliperekond von Gernet. 19. sajandi algul ilmestati esifassaad klassitsistliku kolmnurkfrontooniga. Suuremad ümberehitustööd tehti 19. sajandi lõpul: peasissekäik viidi keskteljelt hoone paremale tiivale, rajati hoonet pikisuunas jagav keskkoridor, tehti historitsistlik peauks ning interjöör kaunistati kahe ümarsambaga. Algsest sisekujundusest oli kuni viimase tulekahjuni säilinud mõned baroksed oinasarvhingedega uksed. Härrastemajale said saatuslikuks 1990. aastate alguses toimunud riigikorra muutus ja selle tagajärjed. Kolhoosikorra kadumisel hakkasid mõisa omanikud vahetuma. Natuke aega töötas hoones raamatukogu, kuid selle väljakolimisel jäi hoone tühjaks. 2000. aasta veebruaris süttis hoone põlema, tules hävis hoone praktiliselt kogu ulatuses. Püsti jäid ainult seinad ja kaks mantelkorstent.

### Kõrvalhooned ja objektid

Lehola mõisa kelder 1 2, Lehola mõisa tõllakuur, Lehola mõisa aednikumaja, Lehola mõisa sepikoda, Lehola mõisa viinavabrik, Lehola mõisa kuivati, Lehola mõisa abihoone, Lehola mõisa tall, Lehola mõisa teenijatemaja, Lehola mõisa valitsejamaja, Lehola mõisa puidust ait, Mõisa tuulik, Lehola mõisa piirdemüür, Lehola mõisa park.

Galerii
-------

* AbihooneAbihoone
* AednikumajaAednikumaja
* KelderKelder
* KelderKelder
* KuivatiKuivati
* PiirdemüürPiirdemüür
* TallTall
* TeenijatemajaTeenijatemaja
* TõllakuurTõllakuur

Viited
------

1. 1 2  Lehola mõis Rahvusarhiivi Eesti ala mõisate registris (vaadatud 17.05.2020)
2. ↑  Lehola ms, www.eki.ee
3. ↑  2764 Lehola mõisa park, 18.-20. saj. Kultuurimälestiste riiklik register
4. ↑  Casper Kraemer, till Kaeküll i Goldenbecks socken, Estland, www.adelsvapen.com
5. ↑  2763 Lehola mõisa peahoone, 18.-20. saj. Kultuurimälestiste riiklik register
6. ↑  2773 Lehola mõisa kelder 1, 19.saj. Kultuurimälestiste riiklik register
7. ↑  2776 Lehola mõisa kelder 2, 19.saj. Kultuurimälestiste riiklik register
8. ↑  2775 Lehola mõisa tõllakuur, 19.saj. Kultuurimälestiste riiklik register
9. ↑  2774 Lehola mõisa aednikumaja, 19.saj. Kultuurimälestiste riiklik register
10. ↑  2771 Lehola mõisa sepikoda, 19.saj. Kultuurimälestiste riiklik register
11. ↑  2770 Lehola mõisa viinavabrik, 19.saj. Kultuurimälestiste riiklik register
12. ↑  2769 Lehola mõisa kuivati, 19.saj. Kultuurimälestiste riiklik register
13. ↑  2768 Lehola mõisa abihoone, 19.saj. Kultuurimälestiste riiklik register
14. ↑  2767 Lehola mõisa tall, 19.saj. Kultuurimälestiste riiklik register
15. ↑  2766 Lehola mõisa teenijatemaja, 18.-20.saj. Kultuurimälestiste riiklik register
16. ↑  2765 Lehola mõisa valitsejamaja, 18.-20. saj. Kultuurimälestiste riiklik register
17. ↑  K2772 Lehola mõisa puidust ait, 19.saj. Kultuurimälestiste riiklik register
18. ↑  2777 Lehola mõisa piirdemüür, 19.saj. Kultuurimälestiste riiklik register
19. ↑  2764 Lehola mõisa park, 18.-20. saj. Kultuurimälestiste riiklik register

Välislingid
-----------

* Lehola mõis Rahvusarhiivi Eesti ala mõisate registris
* Lehola mõis (Keila khk), Kinnistute register Eesti Rahvusarhiivis
* Lehola mõis

Keila kirik
Keila kihelkond

**Kirik**: Keila kirik  

**Pastoraat**: Keila kirikumõis  

**Peamõisad**: Haabersti mõis | Harku mõis | Jõgisoo mõis | Jälgimäe mõis | Keila mõis | Keila-Joa mõis | Klooga mõis | Kumna mõis | Laulasmaa mõis | Lehola mõis | Naissaare mõis | Ohtu mõis | Rahula mõis | Rannamõisa mõis | Saku mõis | Saue mõis | Tuula mõis | Tännassilma mõis | Valingu mõis | Vana-Karjaküla mõis | Vanamõisa mõis | Voore mõis | Vääna mõis | Ääsmäe mõis | Üksnurme mõis  

**Kõrvalmõisad**: Humala mõis | Hüüru mõis | Käesalu mõis | Maeru mõis | Meremõisa mõis | Muraste mõis | Mustamäe mõis | Peetri mõis | Uue-Karjaküla mõis | Vana-Pääla mõis | Viti mõis  

**Poolmõisad**: Koppelmaa mõis | Kuivaveski mõis | Kõltsu mõis | Luka mõis | Niitvälja mõis | Tiskre mõis | Vismeistri mõis  

**Karjamõisad**: Aru mõis | Juuliku mõis | Kalda mõis | Kiisa mõis | Laabi mõis | Laoküla mõis | Lehmja mõis | Nahkja mõis | Pällu mõis | Suur-Aru mõis